কাউয়াঠুকরি
কাউয়াঠুকরি (ইংরেজি: Guayanese Arrowhead), (Sagittaria guayanensis) হচ্ছে জলজ উদ্ভিদ। এদের ফুল সাদা। ভিতরে পাপড়ির গোঁড়ার দিকে গাঢ় মেরুন। ফুল গন্ধ হীন। ফুল আনুমানিক ৪ সেঃমিঃ হতে ৫ সেমি আকৃতির। দেখতে খুব সুন্দর। ফল হয়, আকৃতিতে ২/৩ সেঃমিঃ। ফুল ফোটে আগস্ট হতে নভেম্বর পর্যন্ত। এদের পুরুষ এবং স্ত্রী ফুল হয়। স্কেপের আগার দিকে পুরুষ ফুল এবং নিচের দিকে উভলিঙ্গিক ফুল হয়—এ বৈশিষ্ট্য দেখে সহজেই কাউয়াঠুকরি শনাক্ত করা যায়। ১৯৬৯ সালে মার্কিন যুক্তরাষ্ট্রের লুইজিয়ানা থেকে প্রাপ্তির খবরের পূর্বে সেখানে অজানা ছিল।